Vorkuta (elv)

Vorkuta (russisk: Воркута) er ei elv i republikken Komi og det autonome området Nenetsk i Russland. Den er ei høyre sideelv til Usa, i Petsjoras nedbørfelt, og er 182 kilometer lang med et nedbørfelt på . 

Elva har sitt utspring fra lave, vestlige utløpere av Poljarnyj Ural. Den renner i sørvestlig retning gjennom myrlendt tundra, og passerer gjennom byen Vorkuta og kullfeltene i området rundt byen, før den munner ut i Usa 50 km lenger sør.

Vorkuta er frosset over fra midten av oktober til tidlig i juni. Elva brukes til vannforsyning for byene i Vorkuta-kullfeltene.

Kategori:Elver i Komi
Kategori:Elver i Nenetsk
Kategori:Petsjoras vassdragsområde